इस संदर्भ में जब पॉजिटिव मीडिया के एक्‍जीक्‍यूटिव डाइरेक्‍टर जीके शास्‍त्री से बात की गई तो उन्‍होंने कहा कि संस्‍थान में आने के बाद सीपी सिंह के पुराने कारनामों का मुझे पता चला. इनके खिलाफ कई शिकायतें भी आईं. तमाम आरोप भी इनपर लगे, जिसको संज्ञान में लेते हुए एवं पत्रकारिता की नैतिकता को ध्‍यान में रखते हुए मैं ने इन्‍हें टर्मिनेट कर दिया. इसके बाद से ही ये लोग खफा चल रहे थे. जब मैं अपनी टीम के लोगों के साथ किसी से मिलने जा रहा था तो इनके लोगों ने हमला किया. शास्‍त्री ने एक करोड़ तीस लाख रुपये के विज्ञापन मांगे जाने के सीपी सिंह के आरोपों को फर्जी बताते हुए कहा कि यह सब हटाए जाने के बाद प्रबंधन को बदनाम करने की कोशिश है. अब आप सोच सकते हैं कि कई दशक के करियर में मेरे नाम पर एक भी धब्‍बा नहीं लगा लेकिन सीपी सिंह ने मेरे खिलाफ भी मुकदमा करा दिया है.